Mooi mat-lippe | rooi roseMooi mat-lippe | rooi rose
’n Skoonheidstendens vir oud en jonk! Hierdie grimeringwenk help om verouderde lippe weg te steek en is ook ’n tendens wat groot gaan wees in die volgende seisoen. Cheryl Parker gee raad en ons wys jou hoe om die perfekte mat-lip te skep. Deur Corné Greeff. Hooffoto: Rimmel The Only One Lipstick
Mat lippe is tans ’n gunsteling onder grimeerkunstenaars, bloggers, plaaslike bekendes sowel as Hollywood-bekendes. Dit lyk nie net stylvol nie, maar help ook om die veroudering van jou lippe te verbloem, so sê top-grimeerkunstenaar Cheryl Parker. Die mat-tekstuur vul die fyn lyne van die lippe en die lipstiffie kryp nie in soos ’n glans lipstiffie nie, dus sien jy nie die lipplooie so duidelik nie.
Cheryl Parker se raad vir die perfekte mat-lip
Maak seker dat jy jou lippe afskilfer ’n uur voordat jy jou lipstiffie aanwend. Dit sal help om al die velletjies te verwyder, anders gaan dit duidelik sigbaar wees as jy jou lipstiffie aanwend.
Voeg ook ’n bevogtiger op jou lippe sodat jou lippe mooi bevogtig is.
Gebruik ’n lipomlyner sodat jy mooi binne die lyne kan inkleur.
Wend jou lipstiffie met ’n kwassie aan, dit sal help om dit meer egalig te doen.
Speel met die tekstuur van jou grimering
Maak jou lippe die fokuspunt deur ’n donker mat-lipstiffie aan te wend en dan die res van jou grimering eenvoudig te hou. Jy kan ’n bietjie maskara aanwend met ’n vloeistof oogomlyner.
Vir ’n ligter mat-lip kan jy ’n metaal-oogskadu aanwend om die tekstuur mooi te laat lyk.
’n Nuwe tendens is ook om op die hartjie vorm bo op jou lippe en in die hoekies van jou lippe ’n goue pigment saam met die mat-lipstiffie te gebruik.
Skep so die perfekte mat-lip
’n Paar van ons gunstelinglipstiffies
Rimmel The Only One Lipstick (R119,95 elk)
Lancôme Lipstick L’Absolu Rouge (R 399)
YSL ROUGE PUR COUTURE MATTE LIPSTICK (R 550)
URBAN DECAY VICE LIPSTICK (R230)
Yardley Liquid Matte Vinyl Lipstick (R11,95 elk,)
Bobbi Brown Liquid Art Stick (R430)
Inglot Lipstick Matte (R249)
Inglot HD Lip Tint Matte (R499)
MAC Retro Matte Liquid Lipcolor (R300)
Sterre soos Franja du Plessis, Leandi du Randt Bosch, Karlien van Jaarsveld en Simoné Nortman is van ons gunsteling- plaaslike bekendes wat altyd deur ’n ring getrek kan word en die mat-lip pas hulle perfek!
Foto: Instagram @leandiedurandt
Bets de Lang
Rooi Rose is die beste tydskrif op die mark. Ek koop dit vanaf 1961 en dis die enigste tydskrif wat ek koop. Baie dankie vir ‘n wonderlike blad met insiggewende artikels!